നിപ ആശങ്ക അകലുന്നു, നിയന്ത്രണങ്ങളില് ഇളവ് കൊവിഡ് വാക്സിനേഷന് ഇന്ന് മുതല് പുനരാരംഭിക്കും കോഴിക്കോട്: നിപ കേസുകള് പുതുതായി റിപ്പോര്ട്ട് ചെയ്യാത്ത സാഹചര്യത്തില് കണ്ടെയ്ന്മെന്റ് വാര്ഡുകളിലെ നിയന്ത്രണങ്ങളില് ഇളവ്. ഇന്ക്യുബേഷന് കാലയളവായ 14 ദിവസം കഴിഞ്ഞതോടെയാണ് മെഡിക്കല് ബോര്ഡിന്റെയും വിദഗ്ദ്ധ സമിതിയുടെയും നിര്ദ്ദേശത്തെ തുടര്ന്ന് ഇളവ് അനുവദിച്ചത്. അതെസമയം നിപ സ്ഥിരീകരിച്ച് 12കാരന് മരിച്ച ചാത്തമംഗലം പഞ്ചായത്തിലെ ഒമ്ബതാം വാര്ഡ് കണ്ടെയ്ന്മെന്റായി തുടരുമെന്ന് മന്ത്രി വീണാ ജോര്ജ് അറിയിച്ചു.മറ്റ് പ്രദേശങ്ങളില് കടകള് തുറക്കാനും യാത്ര ചെയ്യാനും അനുമതിയുണ്ട്. രോഗലക്ഷണമുള്ളവര് നിര്ബന്ധമായും വീടുകളില് കഴിയണം. എന്തെങ്കിലും പ്രശ്നങ്ങളുണ്ടായാല് ഉടനെ ആരോഗ്യ പ്രവര്ത്തകരെ വിവരം അറിയിക്കണം. കണ്ടെയ്ന്മെന്റ് സോണില് നിര്ത്തിവച്ചിരുന്ന വാക്സിനേഷന് ഇന്നുമുതല് പുനരാരംഭിക്കും. രോഗലക്ഷണമുള്ളവര് വാക്സിനെടുക്കാന് പോകരുത്. 9593 പേരാണ് കണ്ടെയ്ന്മെന്റ് വാര്ഡുകളില് ആദ്യഡോസ് വാക്സിന് എടുക്കാനുള്ളത്. 500 മുതല് 1000 വരെ പല സെഷനുകളാക്കിയായിരിക്കും വാക്സിന് നല്കുക. പൂന എന്.ഐ.വിയില് പരിശോധനയ്ക്കയച്ച നിപ സമ്ബര്ക്കപ്പട്ടികയിലുള്ള മൂന്ന് പേരുടെ ഫലം കൂടി നെഗറ്റീവായി. ഇതോടെ 143 പേരുടെ സാമ്ബിളുകളാണ് നെഗറ്റീവായത്.